[{"text_idx": "#000000", "text": "AvalehtETLKaia Kanepi vo\u0303itles vapralt, aga kaotas vaid u\u0308he servimurde to\u0303ttu"}, {"text_idx": "#000001", "text": "Kaia Kanepi vo\u0303itles vapralt, aga kaotas vaid u\u0308he servimurde to\u0303ttu"}, {"text_idx": "#000005", "text": "Nagu Tennisnet eile kirjutas, vo\u0303is Kanepi Kudermetovale vastu saada vaid juhul, kui serv va\u0308ga ha\u0308sti o\u0303nnestub, sest murret on tugeva pallinguga venelanna vastu raske saada. Nii ta\u0308pselt ka oli \u2013 ta\u0308nu heale servile hoidis Kaia vo\u0303rdsust, aga lo\u0303puks ikkagi u\u0308he murde vastane tegi ja see juhtus ma\u0308ngu viimases geimis."}, {"text_idx": "#000006", "text": "Esimeses setis oli Kaia jaoks ko\u0303ige raskem esimene geim. Ta juhtis servil 40:15, aga Kudermetova teenis veel murdepalli. Kuid Kaia tuli sellest seisust va\u0308lja ja edaspidi hoidis servi kindlalt. Kaia esimese servi o\u0303nnestumisprotsent oli 60 ja vo\u0303idetud punkte 73%, mis on hea na\u0308itaja. Eks ta ta\u0308nu sellele vo\u0303itiski 10 servigeimi ja\u0308rjest, aga 11ndat mitte."}, {"text_idx": "#000007", "text": "Kuidas oli to\u0303rjega? Kaia to\u0303rjus ku\u0308llaltki ha\u0308sti, hoidis palli pikana, aga muruva\u0308ljakul on see probleem, et kui servijal tuleb serv va\u0308lja, siis to\u0303rjuja oma jo\u0303uga murret ei tee. Ta peab abi saama vastaselt. Aga Kudermetovalt nii palju abi ei tulnud. Saatuslik hetk oli ilmselt 12. geimis, kui Kudermetova oli oma servil 5:6, 15:30 taga. Kohtunik luges juba ja\u0308rgmise punkti Kanepile, aga \u201ckotkasilm\u201d leidis teisiti \u2013 pall riivas joont. See napp tabamine pa\u0308a\u0308stis Kudermetova ja tie-break\u2019is oli venelanna pisut parem. Halb oli see, et Kaia tegi seti esimese ja ainsa topeltvea tie-break\u2019i seisul 3:5. U\u0308he punkti sai ta veel Kudermetova servilt, aga siis eksis to\u0303rjel ja kaotas avaseti."}, {"text_idx": "#000008", "text": "Teises setis pa\u0308a\u0308stis Kaia seisul 2:3, 0:40 kolm murdepalli ja hoidis vo\u0303rdsust. Aga murdepalle Kaial endal ikka ei olnud. Kuni seisul 4:4 tegi ta paar imelist to\u0303rjet ja teenis selles setis kolm murdepalli (mitte ja\u0308rjest). Kuid kahel juhul reageeris Kudermetova a\u0308ssaga, u\u0308ks punkt la\u0308ks pikemaks, aga ka seal o\u0303nnestus venelanna riskantne lo\u0308o\u0308k tagajoonele. To\u0303ele au andes peab u\u0308tlema, et ka Kaia lo\u0303i va\u0308ga palju a\u0308ralo\u0308o\u0308ke ta\u0308pselt joonele. Kuid pa\u0308rast servigeimi pa\u0308a\u0308stmist tekkis Kudermetoval vo\u0303imalus ma\u0308ng lo\u0303petada ja nii see ainus to\u0303rje tuligi. Kaia sai viimases geimis kaks punkti, millest ei piisanud."}, {"text_idx": "#000009", "text": "Ka sellest Tennisnet eile kirjutas, et Kudermetova lo\u0308o\u0308b palju a\u0308ssasid ja ta\u0308na ta seda to\u0303estaski, vo\u0303ites a\u0308ssad 14:3. Topeltvigu tegi venelanna u\u0308he ja Kaia 3. Seega: otse servilt vo\u0303itis Kudermetova 13 punkti rohkem, aga u\u0308ldpunkte teenis ta 11 vo\u0303rra rohkem. Seega tuli edu sisuliselt servia\u0308ssade arvelt."}, {"text_idx": "#000012", "text": "Veronika Kudermetova vo\u0303itis Tokyo turniiri"}, {"text_idx": "#000014", "text": "Eesti tennisistid alustavad Wimbledonis esmaspa\u0308eval"}, {"text_idx": "#000016", "text": "Rooma finaalis kohtuvad Kalinina \u2013 Ro\u0303bakina"}, {"text_idx": "#000018", "text": "Swiatek ja Sabalenka kohtuvad taas finaalis"}, {"text_idx": "#000021", "text": "TennisNet.ee \u2013 mis? miks? ja kellele?"}]